**Scriu toamna**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scriu toamna în frunze ce se pierd

prin suflete goale de căldură

putrezite în adâncuri de pădure.

Scriu bruma ruginită

pe pământul ud de lacrimi,

ce-adulmecă urme adânci

în poteci lustruite de vreme.

Scriu jalea tacită în nori cenuşii

ce explodează în ploi infernale,

pentru care plătim tribut răsăritul

în galben şi roşu, în ruginiu.

Scriu alb şi negru-n amintiri

pe-o bancă zgribulită-n gri,

uitată printre stinse felinare.

Scriu zilele şi nopţile autumnale

cerşind lumina unei păpădii,

ce vrea să îmi răstoarne

secundele-ngheţate-n maroniu.